دونیانین ان زنگین ایش آدامی  و مایکروسافتین قوروجوسو بیل گیتس، تروریست‌لرین بیولوژیک سلاح‌لارلا میلیون‌لارجا انسانی اؤلدوره‌بیله‌جک سالدیری کاپاسیته‌سینه اؤنوموزدکی ایللرده چاتابیله‌جیینی ادعا ائتدی.
اینگیلتره‌نین باشکندی لندنده رویال یونایتد سرویس اینستیتوت این لوندون‌دا دانیشان بیل گیتس، بیوتروریزم تهلوکه‌سی حاقینا اویاردی.
گیتس، تروریست‌لرین اوره‌تدیگی بیر میکروبلا بیر ایلده 30 میلیون نفرین حیاتینی ایتیره‌بیله‌جگینی سؤیله‌دی.
داها اؤنجه آلمانیانین مونیخ شهرینده قاتیلدیغی بیر ییغینجاقدا بنزر بیر اویاری دیلله‌ندیرن گیتس، سؤز قونوسو سالدیرلارین تدبیر آلینماماسی وضعیتینده 10 ایله 15 ایل ایچری‌سینده گرچکلشه‌بیله‌جگی‌نی وورغولادی.
گیتس، اؤلکه‌لره بو کیمی سالدیری‌لارا قارشی حاضیرلانماغی و مهمات‌خانالارینی گئنیشلتمه‌گی توصیه ائتدی.
